ΓΡΑΠΤΗ ΕΡΩΤΗΣΗ E-2006/01

υποβολή: Cristiana Muscardini (UEN) προς την Επιτροπή

(6 Ιουλίου 2001)

Θέμα: Χημικά προϊόντα στα φαστ-φουντ

Από ένα βιβλίο-καταγγελία του Eric Schlosser, με τίτλο Fast Food Nation προκύπτει το ανησυχητικό στοιχείο ότι πίσω από τις γεύσεις των εδεσμάτων που σερβίρονται στα φάστ φούντ όλου του κόσμου κρύβονται χημικά αρώματα βλαβερά για τηνγεία καθόσον φαίνεται ότι προκαλούν παχυσαρκία, κίνδυνο εμφράγματος, καρκίνο του ορθού και του στομάχου, διαβήτη,ψηλή πίεση και στειρότητα. Υπό το πρίσμα των ανησυχητικών αυτών δηλώσεων.

Ερωτάται η Επιτροπή:

1. έχει επίγνωση του προβλήματος;

2. προτίθεται να διεξαγάγει έρευνες για να εξακριβώσει το βάσιμο των δηλώσεων αυτών;

3. στην περίπτωση που οι πληροφορίες στην κατοχή της επιβεβαιώσουν τις καταγγελίες, ποιες πρωτοβουλίες προτίθεται να προωθήσει για την προστασία τηςγείας των ευρωπαίων πολιτών;

Απάντηση του κ. Byrne εξ ονόματος της Επιτροπής

(5 Σεπτεμβρίου 2001)

Η Επιτροπή δεν είναι ενήμερη για την εν λόγω δημοσίευση και δεν είναι σε θέση να σχολιάσει το περιεχόμενό της. Ωστόσο η Επιτροπή θα ήθελε ναπενθυμίσει την ισχύουσα νομοθεσία και τα μέτρα που έχουν ληφθεί για να εξασφαλισθεί η ασφάλεια των αρτυμάτων.

Η κοινοτική νομοθεσία σχετικά με τα αρτύματα αφορά τη χρήση τους σε όλα τα τρόφιμα και όχι μόνο σε ειδική κατηγορία τροφίμων και ο σκοπός της είναι να εξασφαλισθείψηλό επίπεδο προστασίας τηςγείας του καταναλωτή.

Η οδηγία 88/388/ΕΟΚ του Συμβουλίου της 22ας Ιουνίου 1988 για την προσέγγιση των νομοθεσιών των κρατών μελών στον τομέα των αρτυμάτων που προορίζονται να χρησιμοποιηθούν στα τρόφιμα και των βασικώνλικών από τα οποία παρασκευάζονται(1) απαγορεύει την προσθήκη ορισμένων ουσιών στα τρόφιμα και ορίζει τις ανώτατες συγκεντρώσεις αυτών των ουσιών στα τρόφιμα στα οποία έχουν προστεθεί αρτύματα και άλλα συστατικά με αρτυματικές ιδιότητες. Αυτές οι επικίνδυνες από τοξικολογική άποψη ουσίες περιέχονται από τη φύση τους σταλικά που είναι πηγές αρτυμάτων, όπως βότανα και μπαχαρικά και κανονικά δεν είναι δυνατόν να αποφευχθούν. Η πρόσληψη τέτοιων ουσιών μέσω αρτυμάτων είναι κανονικά χαμηλή σε σύγκριση με την πρόσληψη μέσω

βοτάνων και μπαχαρικών. Η Επιτροπή μελετά σήμερα την τροποποίηση της οδηγίας 88/388/ΕΟΚ, συμπεριλαμβανομένης της ενημέρωσης του καταλόγου αυτών των τοξικολογικά επικίνδυνων ουσιών και των ανώτατων συγκεντρώσεών τους στα τρόφιμα. Για το λόγο αυτό η Επιτροπή ζήτησε τη γνώμη της Επιστημονικής Επιτροπής Τροφίμων (ΕΕΤ). Οι σχετικές γνώμες αυτής της επιτροπής αναμένονται για το τέλος του 2001. Η Επιτροπή σκοπεύει κατόπιν ναποβάλει πρόταση στο Κοινοβούλιο και στο Συμβούλιο.

Ο κανονισμός (ΕΚ) 2232/96 του Ευρωπαϊκού Κοινοβουλίου και του Συμβουλίου της 28ης Οκτωβρίου 1996(2) θεσπίζει διαδικασία για την κατάρτιση θετικού καταλόγου των αρτυματικών ουσιών που χρησιμοποιούνται εντός ή επί των τροφίμων. Η διαδικασία περιλαμβάνει πλήρη επιστημονική αξιολόγηση από την Επιστημονική Επιτροπή Τροφίμων, των αρτυματικών ουσιών που χρησιμοποιούνται στα κράτη μέλη (κανονισμός (ΕΚ) 1565/2000(3)). Αυτή η αξιολόγηση άρχισε τον Ιούλιο του 2000. Όταν θα ολοκληρωθεί, η Επιτροπή θα προτείνει κατάλογο αρτυματικών ουσιών των οποίων η χρήση θα επιτρέπεται στην Κοινότητα ενώ θα απαγορεύονται όλες οι άλλες. Εάν στη διάρκεια αυτής της αξιολόγησης φανεί ότι μια αρτυματική ουσία δεν ικανοποιεί τα κριτήρια γενικής χρήσης και ασφάλειας, θα αφαιρεθεί από τον κατάλογο των αρτυματικών ουσιών που χρησιμοποιούνται στα κράτη μέλη.

(1) ΕΕ L 184 της 15.7.1988.

(2) ΕΕ L 299 της 23.11.1996.

(3) ΕΕ L 180 της 19.7.2000.